|  |
| --- |
| APSTIPRINĀTSar Valsts robežsardzes koledžas domes 03.04.2025 sēdes lēmumu Nr.3 |
|  |
|  |

## **Uzņemšanas noteikumi Valsts robežsardzes koledžā**

## **2025./2026.mācību gadā profesionālās tālākizglītības programmā „Robežapsardze” (pamatuzņemšana)**

**I Vispārīgie jautājumi**

1. Valsts robežsardzes koledžas (turpmāk – Koledža) profesionālās tālākizglītības programmas „Robežapsardze” (4.profesionālās kvalifikācijas līmenis) apguvei par valsts budžeta līdzekļiem uzņem:
   1. Latvijas pilsoņus ar vidējo izglītību, kuriem līdz **2025.gada 8.septembrim (ieskaitot)** ir pilni 18 gadi vai kuri līdz dienestā pieņemšanas datumam nav sasnieguši 40 gadu vecumu un ar savām personiskajām īpašībām, fizisko sagatavotību, veselības stāvokli piemēroti dienestam Valsts robežsardzē;
   2. Valsts robežsardzes instruktorus, kuri **2025.gada 8.septembrī** nav vecāki par 47 gadiem.

**II Pieteikšanās un iesniedzamie dokumenti**

1. Šo noteikumu 1.1. un 1.2. apakšpunktā minētie kandidāti **no 2025.gada 2.jūnija līdz 2025.gada 8.augustam** iesniedz 1.pielikumā noteiktajās Valsts robežsardzes teritoriālajās pārvaldēs (turpmāk – Pārvaldēs) vai izmantojot Valsts pārvaldes pakalpojumu portālu latvija.lv (izvēloties attiecīgo teritoriālo pārvaldi) šādus dokumentus:
   1. šo noteikumu 1.1.apakšpunktā minētie kandidāti:

2.1.1. personu apliecinoša dokumenta (pase vai personas apliecība) kopiju, uzrādot oriģinālu (ja dokumenti tiek iesniegti, izmantojot Valsts pārvaldes pakalpojumu portālu latvija.lv, to oriģināli jāuzrāda Pārvaldē);

2.1.2. iesniegumu (2.pielikums (paraugs));

2.1.3. dokumenta par vidējo vai profesionālo vidējo izglītību (ar sekmju izrakstu) un vispārējās vidējās izglītības sertifikātu kopijas, uzrādot to oriģinālus vai izdruku no Valsts pārvaldes pakalpojumu portāla latvija.lv ar informāciju par vidējo izglītību apliecinošo dokumentu un vispārējās vidējās izglītības sertifikātiem (ja dokumenti tiek iesniegti, izmantojot Valsts pārvaldes pakalpojumu portālu latvija.lv, to oriģināli jāuzrāda Pārvaldē):

2.1.3.1. jābūt nokārtotam centralizētajam eksāmenam latviešu valodā, ja izglītība ir iegūta valsts valodā;

2.1.3.2. jābūt nokārtotam centralizētajam eksāmenam angļu[[1]](#footnote-1) valodā vai jābūt nokārtotam starptautiskās testēšanas institūcijas pārbaudījumam[[2]](#footnote-2) svešvalodā (angļu valodā) ar vērtējumu saskaņā ar 11.punkta tabulā norādīto;

2.1.3.3. ja vidējā izglītība iegūta līdz 2004.gada 1.janvārim, sekmju lapā par vidējo izglītību jābūt divu mācību priekšmetu: latviešu valoda un literatūra vai latviešu valoda, svešvaloda (angļu valoda) noslēguma pārbaudījumu vai to apguves sekmīgam vērtējumam;

2.1.3.4. ja vidējā izglītība iegūta ārvalstīs, iesniedz Akadēmiskā informācijas centra izziņu par to, kādam Latvijā piešķirtam izglītības dokumentam vai grādam atbilst ārvalstīs iegūtais izglītības dokuments vai grāds;

2.1.4. fotogrāfiju 3x4 – 1 gab. (izmantojot Valsts pārvaldes pakalpojumu portālu latvija.lv, iesniedz digitālu fotogrāfiju, tās oriģinālu iesniedzot Pārvaldē);

2.1.5. Curriculum Vitae (Europass CV);

2.1.6. raksturojumu no izglītības iestādes vai darba vietas vai dzīves vietas (ja iespējams);

2.1.7. potēšanas pases kopiju vai izziņu par veikto vakcināciju ar ierakstu par vakcināciju pret difteriju un stinguma krampjiem, ērču encefalītu, vai saskaņā ar Ministru kabineta 2000.gada 26.septembra noteikumu Nr.330 „Vakcinācijas noteikumi” 28.punkta prasībām noformētu atteikumu (7.pielikums (paraugs));

2.1.8. valsts valodas prasmi apliecinoša dokumenta[[3]](#footnote-3) kopiju (trešā līmeņa A (3A) pakāpe vai augstākā līmeņa 1.pakāpe (C1)), uzrādot oriģinālu, ja izglītība nav iegūta valsts valodā līdz 2012.gada 1.janvārim vai iegūta ārzemēs (ja dokumenti tiek iesniegti izmantojot Valsts pārvaldes pakalpojumu portālu latvija.lv, to oriģināli jāuzrāda Pārvaldē);

2.1.9. ja ir - dokumenta kopiju par dienestu Aizsardzības ministrijas, Iekšlietu ministrijas vai Tieslietu ministrijas struktūrvienībās;

2.1.10. ja ir - vadītāja apliecības („B” kategorija bez ierobežojumiem) kopiju;

2.1.11. citus dokumentus, kas apliecina pēcdiploma (papildus) izglītību (kvalifikācijas iegūšanu vai paaugstināšanu) vai specializētas klases absolvēšanu (robežsardzes, policijas vai jaunsargu), valsts aizsardzības mācību apguvi vai kandidātiem šķiet nozīmīgi šo noteikumu kontekstā;

# 2.1.12. apliecinājumupar informēšanu personas datu apstrādei (5.pielikums);

2.2. šo noteikumu 1.2.apakšpunktā minētie kandidāti:

2.2.1. personu apliecinoša dokumenta (pase vai personas apliecība) kopiju, uzrādot oriģinālu (ja dokumenti tiek iesniegti izmantojot Valsts pārvaldes pakalpojumu portālu latvija.lv, to oriģināli jāuzrāda Pārvaldē);

2.2.2. dokumenta par vidējo vai profesionālo vidējo izglītību (ar sekmju izrakstu) un ja ir - vispārējās vidējās izglītības sertifikātu kopijas, uzrādot oriģinālus (ja dokumenti tiek iesniegti izmantojot Valsts pārvaldes pakalpojumu portālu latvija.lv, to oriģināli jāuzrāda Pārvaldē);

2.2.3. fotogrāfiju 3x4 – 1 gab. (izmantojot Valsts pārvaldes pakalpojumu portālu latvija.lv iesniedz digitālu fotogrāfiju, tās oriģinālu iesniedzot Pārvaldē);

2.2.4. potēšanas pases kopiju vai izziņu par veikto vakcināciju ar ierakstu par vakcināciju pret difteriju un stinguma krampjiem, ērču encefalītu, vai saskaņā ar Ministru kabineta 2000.gada 26.septembra noteikumu Nr.330 „Vakcinācijas noteikumi” 28.punkta prasībām noformētu atteikumu (7.pielikums (paraugs));

2.2.5. ja ir - vadītāja apliecības („B” kategorija bez ierobežojumiem) kopiju;

2.2.6. ikgadējās obligātās veselības pārbaudes slēdziena kopiju (veselības stāvoklim jāatbilst II amatu grupai saskaņā ar Ministru kabineta 21.11.2006. noteikumos Nr.970 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amatu kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību” noteiktajām prasībām);

2.2.7. iesniegumu (3.pielikums (paraugs)).

2.3. Kandidāti, kuri dokumentus iesniedz, izmantojot Valsts pārvaldes pakalpojumu portālu latvija.lv, uzņemšanas noteikumu 2.1.1., 2.1.3., 2.1.4., 2.1.8., 2.2.1., 2.2.2., 2.2.3.apakšpunktā minēto dokumentu oriģinālus uzrāda, ierodoties uz atlases pārbaudījumiem.

1. Kandidātam jābūt aktīvam elektroniskajam parakstam un oficiālai e-adresei.

**III Atlases un uzņemšanas kārtība šo noteikumu 1.1.apakšpunktā minētajiem kandidātiem**

1. Pēc dokumentu iesniegšanas Pārvaldē, Pārvalde elektroniski nosūta kandidāta veselības pārbaudes lapu Iekšlietu ministrijas Centrālās medicīniskās ekspertīzes komisijai pārbaudes veikšanai. Veselības stāvoklim jāatbilst II amatu grupai saskaņā ar Ministru kabineta 21.11.2006. noteikumos Nr.970 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amatu kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību” noteiktajām prasībām. Ierodoties uz Centrālās medicīniskās ekspertīzes komisijas pārbaudi jāņem līdzi iepriekš minētajos noteikumos noteiktos dokumentus un optiskos redzes korekcijas līdzekļus (ja tādus lieto).
2. Centrālās medicīniskās ekspertīzes komisijas neatbilstoša atzinuma saņemšanas gadījumā kandidāti turpmākajā atlasē nepiedalās.
3. Pārvalde par kandidātiem nosūta pieprasījumu Iekšlietu ministrijas Informācijas centram par kandidātu sodāmību vai tiešsaistē veic izdruku no Integrētās iekšlietu informācijas sistēmas. Ja kandidāts ir bijis sodīts par tīšu noziedzīgu nodarījumu*,* neatkarīgi no sodāmības dzēšanas vai noņemšanas, tiesāts par tīšu noziedzīgu nodarījumu, atbrīvojot no soda*,* saukts pie kriminālatbildības par tīša noziedzīga nodarījuma izdarīšanu, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata, viņš turpmākā atlasē nepiedalās.
4. Pārvaldē kandidātiem tiek aprēķināts dokumenta par vidējo izglītību sekmju vidējais vērtējums.
5. Kandidāti kārto šādus atlases pārbaudījumus:
   1. svešvalodas zināšanu (angļu val.) tests[[4]](#footnote-4);
   2. fiziskās sagatavotības pārbaude saskaņā ar Ministru kabineta 2013.gada 28.maija noteikumiem Nr.288 „Fiziskās sagatavotības prasības Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” un saskaņā ar Fiziskās sagatavotības vērtēšanas metodiku amatpersonām ar speciālajām dienesta pakāpēm (6.pielikums), vērtēšana saskaņā ar „Fiziskās sagatavotības pārbaudes kopvērtējumu” (4. pielikums);
   3. pārrunas: tiek vērtēta kandidātu izvēlētās profesijas izpratne, atbilstība dienestam Valsts robežsardzē un mācībām Koledžā.
6. Atlases pārbaudījumu rezultātu vērtēšana:
   1. šo noteikumu 8.1. un/vai 8.2.apakšpunktā minētie pārbaudījumi tiek vērtēti 10 ballu vērtējuma skalā:

* ja svešvalodas zināšanu testa pārbaudījumā kandidāti saņem vērtējumu zemāku par 4 ballēm, tad fiziskās sagatavotības pārbaudē kandidāti nepiedalās;
* ja fiziskās sagatavotības pārbaudē kandidāti saņem vērtējumu zemāku par 4 ballēm, tad pārrunās un kopējā konkursā viņi nepiedalās, izņemot, ja kandidātiem fiziskās sagatavotības pārbaudē pietrūkst neliels punktu skaits (ne vairāk kā 6 punkti), bet pārējie uzņemšanas nosacījumi un pārbaudes ir sekmīgi izpildītas, Pārvaldes Atlases komisija var pieņemt vienreizēju lēmumu par fiziskās sagatavotības pārbaudes nokārtošanu, un šajā gadījumā kandidāti piedalās pārrunās un kopējā konkursā.
  1. Pārrunas tiek vērtētas ar - “kandidātu ieteikt dienestam Valsts robežsardzē” vai “kandidātu neieteikt dienestam Valsts robežsardzē”.

1. Ja sekmīgi nokārtoti atlases pārbaudījumi, dienestam Valsts robežsardzē un mācībām Koledžā ārpus konkursa tiek atlasīti kandidāti, kuri atbilst kādam no zemāk minētajiem nosacījumiem:
   1. viens no vecākiem (vai abi) gājis bojā, aizstāvot Latvijas valsti, sabiedrības intereses vai personu likumīgās tiesības;
   2. dokumenta par vidējo izglītību vidējais vērtējums ir 8,5 balles un augstāk;
   3. ir absolvējuši izglītības iestādes ar specializētajām klasēm (robežsardzes, policijas vai jaunsargu);
   4. ir apguvuši Jaunsargu interešu izglītības programmu vai piedalījušies valsts aizsardzības mācības vasaras nometnē (iesniedzot Jaunsardzes centra izsniegtu Izziņas vai Apliecības kopiju);
   5. ir pabeiguši valsts aizsardzības dienestu.
2. Uzņemšana notiek konkursa kārtībā, summējot:
   1. centralizētā eksāmena vērtējumu angļu valodā vai svešvalodas zināšanu testa rezultātu vai starptautiskās testēšanas institūcijas pārbaudījuma vērtējumu, saskaņā ar tabulā norādīto (vērtējums = punkti);
   2. fiziskās sagatavotības pārbaudes rezultātus (balles = punkti);
   3. dokumenta par vidējo izglītību sekmju vidējo vērtējumu (balles = punkti);

| *Centralizētā eksāmena vērtējums procentos (%)* | | | *Starptautiskās testēšanas institūcijas pārbaudījuma vērtējums svešvalodā (angļu valodā)* | *Centralizētā eksāmena vērtējums*  *ar līmeni*  *(līdz 2012.g.)* | *Vērtējums 10 ballu skalā (t.sk. svešvalodas zināšanu tests)* | *Punkti \** |
| --- | --- | --- | --- | --- | --- | --- |
| *Latviešu valoda* | *Angļu valoda* | |
| *Līdz 2013.g.* | *No 2013.g.* |
| 80-100 | 84-100 | 95-100 (C1) | C1 | A | 10 | **5** |
| 65-79 | 68-83 | 70-94 (B2) | B2 | B | 8-9 | **4** |
| 50-64 | 52-67 | 40-69 (B1) | B1 | C | 7 | **3** |
| 36-49 | 36-51 | 11-39 | - | D | 5-6 | **2** |
| 21-35 | 19-35 | 5-10 | - | E | 4 | **1** |
| 1-20 | 1-18 | 1-6 | - | F | 1-3 | **0,5** |

\*Centralizēto eksāmenu rezultātu par vispārējās vidējās izglītības ieguvi savstarpējās salīdzināmības nodrošināšanai piemēro šādus koeficientus:

1) optimālā mācību satura apguves līmeņa eksāmena vērtējuma pielīdzinātajiem punktiem – 0,75, pielīdzinot augstākā mācību satura apguves līmeņa eksāmeniem;

2) vispārīgā mācību satura apguves līmeņa eksāmena vērtējuma pielīdzinātajiem punktiem – 0,50, pielīdzinot augstākā mācību satura apguves līmeņa eksāmeniem;

3) centralizēto eksāmenu rezultātu, kas iegūti atbilstoši normatīvajiem aktiem, kas bija spēkā līdz Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” un Ministru kabineta 2020. gada 2. jūnija noteikumu Nr. 332 “Noteikumi par valsts profesionālās vidējās izglītības standartu un valsts arodizglītības standartu” paraugiem” spēkā stāšanās dienai, pielīdzinātajiem punktiem - 0,75, pielīdzinot augstākā mācību satura apguves līmeņa eksāmeniem;

4) 2.1.3.3. un 2.1.3.4. apakšpunktā minēto mācību priekšmetu apguves rezultātu, kā arī 8.1.apakšpunktā minētā pārbaudījuma rezultāta pielīdzinātajiem punktiem - 0,75, pielīdzinot augstākā mācību satura apguves līmeņa eksāmeniem.

* 1. ņemot vērā pārrunu rezultātus:

|  |  |
| --- | --- |
| Pārrunu veids | Vērtējums |
| Pārrunas (izvēlētās profesijas izpratne utt.) | Kandidātu ieteikt dienestam Valsts robežsardzē.  Kandidātu neieteikt dienestam Valsts robežsardzē. |

1. Tiek noteikts kandidātu (izņemot 10.punktā minētos kandidātus) iegūto punktu kopējais skaits.
2. Saņemot vienādu kopējo punktu skaitu, priekšroka tiek dota kandidātiem šādā prioritārā secībā:
   1. kuri ir dienējuši Iekšlietu ministrijas, Aizsardzības ministrijas vai Tieslietu ministrijas struktūrvienībās;
   2. kuri ir padziļināti apguvuši juridiskās zinības, datorzinības, svešvalodu (angļu, franču, spāņu, arābu val.);
   3. kuriem ir vadītāja apliecība (B kategorija);
   4. kuri ir bāreņi un bez vecāku gādības palikuši bērni līdz 24 gadu vecuma sasniegšanai.
3. Atlases pārbaudījumus no **2025.gada 18.augusta līdz 22.augustam** pieņem Pārvaldes Atlases komisija, kura tiek apstiprināta ar Pārvaldes pavēli. Lēmumu par kandidātu ieteikšanu dienestam Valsts robežsardzē un turpmākajām mācībām Koledžā pieņem Pārvaldes priekšnieks, pamatojoties uz šajos noteikumos minētajiem nosacījumiem un Pārvaldes Atlases komisijas ieteikumu.
4. Kandidāti tiek iepazīstināti ar pārbaudījuma rezultātiem pēc katra pārbaudījuma. Ja kandidāti apstrīd pārbaudījuma rezultātus, viņiem ir tiesības vienas darba dienas laikā iesniegt rakstisku apelāciju attiecīgās Pārvaldes Atlases komisijas priekšsēdētājam. Priekšsēdētājs Pārvaldes Atlases komisijas sēdē apelāciju izskata vienas darba dienas laikā no tās saņemšanas brīža, izlemjot jautājumu par novērtējuma atstāšanu bez izmaiņām, novērtējuma grozīšanu vai kandidātu atkārtotu pārbaudi.
5. Šo noteikumu 2.1.apakšpunktā minētos dokumentus un atlases pārbaudījumu rezultātus apstiprinošos dokumentus Pārvaldes nosūta Koledžai līdz **2025.gada**  **26.augustam**.Koledžas kandidātu atbilstības Novērtēšanas komisija izvērtē iesniegtos dokumentus un līdz **2025.gada 2.septembrim** sagatavo Koledžas direktoram atzinumu, pamatojoties uz kuru Koledžas direktors pieņem lēmumu par kandidātu pieņemšanu dienestā Valsts robežsardzē un iecelšanu Koledžas Profesionālās izglītības dienesta kadetu (kandidātu) amatos.
6. Koledža līdz **2025.gada 3.septembrim** informē Pārvaldes un Valsts robežsardzi par pieņemto lēmumu. Pārvaldes informē kandidātus par uzņemšanas rezultātiem.
7. Kandidātiem, par kuriem pieņemts pozitīvs lēmums, **2025.gada 8.septembrī** līdz plkst. 09:00 jāierodas Koledžā, kur viņi tiek pieņemti dienestā Valsts robežsardzē, iecelti Koledžas Profesionālās izglītības dienesta kadetu (kandidātu) amatos un uzsāk mācības pēc Robežsargu profesionālās sagatavošanas kursa programmas, kuras apguve tiek uzskatīta par iepriekšēju profesionālu pieredzi.
8. Robežsargu profesionālās sagatavošanas kursa programmas beigās Koledžas Profesionālās izglītības dienesta kadeti (kandidāti) kārto pārbaudījumus. Pēc Koledžas Uzņemšanas komisijas ieteikuma var tikt organizētas pārrunas (tiek vērtēta kandidāta piemērotība turpmākajām mācībām Koledžā). Uzņemšanas komisija, pamatojoties uz pārbaudījumu un pārrunu rezultātiem, atlasa kandidātus mācībām akreditētā profesionālās tālākizglītības programmā „Robežapsardze” (30T 861 05 1), ar kuriem tiek noslēgti līgumi par izglītības ieguvi un dienestu Iekšlietu ministrijas sistēmas iestādē.

**IV Atlases un uzņemšanas kārtība šo noteikumu 1.2.apakšpunktā minētajiem kandidātiem**

1. Šo noteikumu 2.2.apakšpunktā minētos dokumentus (izņemot 2.2.7.apakšpunktā minēto) Pārvaldes nosūta Koledžai līdz **2025.gada 26.augustam.**
2. Valsts robežsardzes instruktori mācībām Koledžā tiek uzņemti bez atlases pārbaudījumiem, ārpus konkursa.
3. Koledžas kandidātu atbilstības Novērtēšanas komisija izvērtē iesniegtos dokumentus un līdz **2025.gada 2.septembrim** sagatavo Koledžas direktoram atzinumu, pamatojoties uz kuru Koledžas direktors pieņem lēmumu par kandidātu atbilstību mācībām Koledžā.
4. Koledža līdz **2025.gada 3.septembrim** informē Pārvaldes un Valsts robežsardzi par pieņemto lēmumu. Pārvaldes informē kandidātus par uzņemšanas rezultātiem.
5. Līgumi par izglītības ieguvi un dienestu Iekšlietu ministrijas sistēmas iestādēs ar kandidātiem tiek noslēgti, pamatojoties uz Valsts robežsardzes priekšnieka pavēli par attiecīgu amatpersonu pārcelšanu uz mācībām Koledžā.

**V Noslēguma jautājumi**

1. Pēc līguma noslēgšanas par izglītības ieguvi un dienestu Iekšlietu ministrijas sistēmas iestādēs, kandidāti tiek iecelti Koledžas Profesionālās izglītības dienesta kadetu amatos.
2. Mācību laikā Koledžas Profesionālās izglītības dienesta kadeti saņem darba samaksu.
3. Profesionālās tālākizglītības programmas „Robežapsardze” apguves sākums ir **2025.gada 6.oktobris.**
4. Koledžas Profesionālās izglītības dienesta kadetiem, kuri sekmīgi veikuši kvalifikācijas praksi, saņēmuši pietiekamu galīgo vērtējumu visos mācību priekšmetos (ne mazāku par “5 balles (viduvēji)”) un ir nokārtojuši kvalifikācijas eksāmenu, saņemot tajā pietiekamu vērtējumu – atzīmi – ne mazāku par “5 balles (viduvēji)”, tiek izsniegtas profesionālās kvalifikācijas apliecības (4.profesionālās kvalifikācijas līmenis), piešķirta kvalifikācija – Valsts robežsardzes inspektors. Pēc Koledžas absolvēšanas kadeti tiek nodrošināti ar dienesta vietām Valsts robežsardzē.

Informācija:

* + par Valsts robežsardzi: [www.rs.gov.lv](http://www.rs.gov.lv/)
  + par mācībām Valsts robežsardzes koledžā: [www.vrk.rs.gov.lv](http://www.vrk.rs.gov.lv/)
  + Valsts robežsardzes uzticības tālrunis: 80001060

1.pielikums

Kandidāti dokumentus iesniedz Valsts robežsardzes teritoriālajās pārvaldēs

1. VRS Viļakas pārvaldē, *Garnizona iela 19, Viļaka, Viļakas novads, LV - 4583, tālrunis* *64501918, rolands.timoskans@rs.gov.lv*
2. *VRS Ludzas pārvaldē, Liepājas iela 2b, Ludza, LV - 5701, tālrunis 65703910, 65703892,* [*silvija.ludborza@rs.gov.lv*](mailto:silvija.ludborza@rs.gov.lv)
3. VRS Daugavpils pārvaldē*, A.Pumpura iela 105b, Daugavpils,* *LV - 5404, tālrunis* *65403749, linda.bolina@rs.gov.lv*
4. VRS Ventspils pārvaldē*, Ostas iela 33, Ventspils, LV - 3601, tālrunis 63604809, 63604802,* [*vep.paligs@rs.gov.lv*](mailto:vep.paligs@rs.gov.lv)
5. VRS Rīgas pārvaldē*, Rūdolfa ielā 5, Rīga, LV - 1012, tālrunis 67913502,* *rip.kanceleja@rs.gov.lv*
6. VRS Aviācijas un speciālo operāciju pārvaldē, *Isnaudas pagasts „Jaunsmilgas”, Ludzas novads, LV -5701, tālrunis 67209712, livija.barkane@rs.gov.lv*

2.pielikums

# *PARAUGS*

Valsts robežsardzes koledžas direktoram

|  |  |
| --- | --- |
|  | Edgara Vancāna |
|  | (vārds, uzvārds) |
|  | p.k. 151187-12543, |
|  | Indriķu iela 14-2, Jelgavā,  tālr.3099661 |
|  | (deklarētās dzīves vietas adrese un tālr. nr.) |

I E S N I E G U M S

Par pieņemšanu dienestā

Lūdzu pieņemt mani dienestā Valsts robežsardzē un iecelt Valsts robežsardzes koledžas Profesionālās izglītības dienesta kadeta (kanditāta) amatā ar **2025.gada** **8.septembri**.

Ar uzņemšanas noteikumiem Valsts robežsardzes koledžā, profesionālās tālākizglītības programmas „Robežapsardze” apguvei (4.profesionālās kvalifikācijas līmenis), esmu iepazīstināts un apņemos tos pildīt. Apstākļu, kuri neļautu mācīties Valsts robežsardzes koledžā, nav.

Pēc Valsts robežsardzes koledžas absolvēšanas piekrītu pildīt dienesta pienākumus jebkurā Valsts robežsardzes struktūrvienībā (vēlams – kinologa amatā[[5]](#footnote-5)).

Ludzā

2025.gada \_\_\_.\_\_\_\_\_\_\_\_\_\_\_\_\_\_\_ E.Vancāns

(paraksts)

*(norādīt iesnieguma iesniegšanas datumu)*

Iesaku  E.Vancānu dienestam Valsts robežsardzē un mācībām profesionālās tālākizglītības programmā „Robežapsardze”.

Valsts robežsardzes \_\_\_\_\_\_\_\_\_\_\_\_\_\_\_\_\_\_\_\_ pārvaldes priekšnieks

(teritoriālās pārvaldes nosaukums)

pulkvedis M.Cers\_\_\_ (Vārds, uzvārds)

*(norādīt Uzņemšanas komisijas sēdes datumu)*

2025.gada \_\_\_\_. \_\_\_\_\_\_\_\_\_\_\_

3.pielikums

# *PARAUGS*

Valsts robežsardzes priekšniekam

IESNIEGUMS

Par pārcelšanu amatā

Saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 12.panta pirmo un otro daļu, lūdzu Jūs pārcelt mani izglītības iegūšanai (profesionālās tālākizglītības programmas „Robežapsardze” (4.profesionālās kvalifikācijas līmenis) apguvei) uz Valsts robežsardzes koledžu ar **2025.gada 6.oktobri.**

Daugavpilī

2025.gada \_\_\_.\_\_\_\_\_\_\_\_\_\_\_\_

Valsts robežsardzes Daugavpils pārvaldes

Šķaunes robežapsardzības nodaļas inspektors

seržants *(paraksts)*  Jānis Liepiņš

4. pielikums

### Fiziskās sagatavotības pārbaudes kopvērtējums

|  |  |
| --- | --- |
| Punktu summa pēc četru veidu pārbaudes | Balles |
| 39-40 | 10 |
| 35-38 | 9 |
| 31-34 | 8 |
| 27-30 | 7 |
| 23-26 | 6 |
| 19-22 | 5 |
| 16-18 | 4 |
| 12-15 | 3 |
| 5-11 | 2 |
| 0-4 | 1 |

Piezīmes:

1. Gadījumā, ja kandidāts atsakās piedalīties kādā no fiziskās sagatavotības pārbaudes veidiem, viņš netiek pielaists pie tālākiem pārbaudījumiem.
2. Lai iegūtu pozitīvu vērtējumu fiziskās sagatavotības pārbaudē (vismaz 4 balles), minimālajai punktu summai jābūt ne mazākai par 16 punktiem.
3. Ja kandidātam fiziskās sagatavotības pārbaudē pietrūkst ne vairāk kā 6 punktu, fiziskās sagatavotības pārbaudes komisija var pieņemt vienreizēju lēmumu par fiziskās sagatavotības pārbaudes nokārtošanu (skat. Uzņemšanas noteikumu 8.2. apakšpunktu).

5.pielikums

# **APLIECINĀJUMS**

Par informēšanu personas datu apstrādei

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apliecinu, ka

*(vārds, uzvārds)*

esmu informēts (-a) par to, ka Valsts robežsardze apstrādā manus personas datus, kā arī nodod tos, lai saņemtu informāciju no IeM Sodu reģistra un IeM Veselības un sporta centra tiktāl, cik tas ir nepieciešams, lai iesniegtu dokumentus un piedalītos atlasē saskaņā ar uzņemšanas noteikumiem Valsts robežsardzes koledžā 2025./2026.mācību gada profesionālās tālākizglītības programmā „Robežapsardze” un pamatojoties uz tiesisko regulējumu, kas nosaka Iekšlietu ministrijas sistēmas iestāžu amatpersonu ar speciālajām dienesta pakāpēm datu apstrādi1.

1 Iesniegtie dokumenti (reflektantam, kas neatbilst uzņemšanas prasībām) pēc reflektanta pieprasījuma tiks atgriezti pēc **2025.gada 3.septembra,** kad tiks paziņots Valsts robežsardzes koledžas lēmums par pieņemšanu dienestā. Ja reflektants mēneša laikā pēc lēmuma paziņošanas tos neizņem iesniegtajā VRS pārvaldē, dokumentu kopijas tiks iznīcinātas.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(datums) (paraksts*)

7.pielikums

APLIECINĀJUMS

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apliecinu, ka:

(vārds, uzvārds)

esmu informēts (-a), ka stājoties dienestā Valsts robežsardzē un uzsākot mācības Valsts robežsardzes koledžā, man ir nepieciešams veikt vakcināciju pret ērču encefalītu[[6]](#footnote-6). Neveicot šo vakcināciju, man pastāv risks saslimt ar ērču encefalītu.

Vienlaicīgi, man izskaidrots, ka saskaņā ar Ministru kabineta 21.06.2010. noteikumu Nr.569 “Kārtība, kādā Iekšlietu ministrijas sistēmas iestāžu un Ieslodzījuma pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 2.3. un 4.4. apakšpunktiem, iesniedzot dokumentus par veikto vakcināciju Iekšlietu ministrijas Veselības un sporta centram, ir iespēja saņemt kompensāciju par veikto vakcināciju.

2025.gada \_\_\_ . \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un paraksta atšifrējums)

1. Ja nav kārtots centralizētais eksāmens angļu valodā, tad reflektants kārto atlases pārbaudījumu – Svešvalodas zināšanu (angļu val.) tests. [↑](#footnote-ref-1)
2. Saskaņā ar Ministru kabineta 2022. gada 20. decembra noteikumiem Nr. 795 "[Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā](https://likumi.lv/ta/id/338249-noteikumi-par-svesvalodas-centralizeta-eksamena-visparejas-videjas-izglitibas-programma-aizstasanu-ar-starptautiskas-testesanas-institucijas-parbaudijumu-svesvaloda). [↑](#footnote-ref-2)
3. Saskaņā ar Ministru kabineta 08.03.2022. noteikumiem Nr. 157 “Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi” [↑](#footnote-ref-3)
4. Tikai tiem reflektantiem, kuri nav kārtojuši centralizēto eksāmenu angļu valodā vai kuri nav nokārtojuši starptautiskās testēšanas institūcijas pārbaudījumu svešvalodā (angļu valodā) vai tajā saņēmuši vērtējumu zemāku par B1. [↑](#footnote-ref-4)
5. Papildinājums iekavās jānorāda tiem reflektantiem, kuri vēlas turpmāko dienestu saistīt ar Valsts robežsardzes kinoloģijas jomu. [↑](#footnote-ref-5)
6. Ministru kabineta 26.09.2000. noteikumi Nr. 330 “Vakcinācijas noteikumi”

   *30.* *Arodinfekcijas (infekcijas slimība, ar kuru cilvēks var inficēties, ja, pildot darba pienākumus, viņš nonāk saskarē ar bioloģiskas izcelsmes materiāliem, kuri satur vai var saturēt infekcijas slimību izraisītājus, kā arī ar slimības izraisītāju pārnēsātājiem, infekciozām personām vai dzīvniekiem) novēršanai darbiniekus obligāti vakcinē pret šādām infekcijas slimībām: B hepatītu, trakumsērgu, ērču encefalītu un dzelteno drudzi.*

   *37. Pret ērču encefalītu obligāti vakcinējami mežstrādnieki, mežsargi, mežziņi, virsmežziņi, vides valsts inspektori, Nacionālo bruņoto spēku personālsastāvs, Iekšlietu ministrijas sistēmas iestāžu darbinieki ar speciālajām dienesta pakāpēm, kuriem, pildot dienesta pienākumus, pastāv risks inficēties ar ērču encefalīta vīrusu, mikrobioloģijas laboratoriju darbinieki, kuri strādā ar aktīvu ērču encefalīta vīrusu, un citas personas, kuras tiešā saskarē ar ērču encefalīta pārnēsātājiem nonāk, pildot darba pienākumus vai mācību laikā.*

   *(Grozīts ar MK*[*29.11.2002.*](https://likumi.lv/ta/id/68995-grozijums-ministru-kabineta-2000-gada-26-septembra-noteikumos-nr-330-vakcinacijas-noteikumi-)*noteikumiem Nr.520)* [↑](#footnote-ref-6)